Mosse Jørgensens plass (Oslo)

mini|Mosse Jørgensens plass i 2015.

Mosse Jørgensens plass er en plass på Sofienberg i bydel Grünerløkka i Oslo. Plassen har form som en spiss trekant, ligger foran Lakkegata skole og avgrenses av Lakkegata, Trondheimsveien og Blytts gate. 

Plassen er oppkalt etter pedagogen Mosse Jørgensen. Hun var blant annet en av stifterne av Forsøksgymnaset, som lenge holdt til på Lakkegata skole. Plassnavnet blei vedtatt av Grünerløkka bydelsutvalg 14. april 2011 som del av en pakke for å øke antall veier oppkalt etter kvinner. Plassen het 7. juni plass fra 1913. Dagens 7. juni-plassen fikk sitt navn i 1962.Knut Are Tvedt: Oslo byleksikon, 2010-utgaven, side 553.

Størrelsen er 1,95 dekar og grunnen er eiet av Oslo kommune.Grøntregistreringer. Oslo kommune, Plan- og bygningsetaten, 2009, ifm. Grøntplan 2009. Arealnummer 23200. Ikke lenger tilgjengelig på internett. 

I 1855 ga bryggerieier Christian Julius Schou eiendommen som i dag er Mosse Jørgensens plass til Selskabet for Oslo Byes Vel. Slottsgartneren laget tegninger til parken, som ble opparbeidet under hans og veimester Iversens overoppsyn.Arno Berg: Selskabet for Oslo Byes Vel 1811–1936. Oslo, Det Mallingske boktrykkeri, 1938, side 200 og 202. Kommunen anla ny beplantning i 1872–73 og satte opp ny innhegning,Femtiaars-Beretning om Christiania Kommune for Aarene 1837-1886. Christiania Magistrat, 1892, side 244. og plassen ble parklagt på nytt i 1910.Beretning om Kristiania kommune for årene 1887-1911. Kristiania kommune, 1914, side 239. Etter et innbyggerinitiativ fra foreldre ved skolen i 2015 ble plassen i 2018 omgjort til en lekeplass som er innlemmet i skolegården.–Det nytter å kjempe, forteller foreldre ved Lakkegata skole. Får tredoblet skolegården. vartoslo.no, 28.8.2018. Besøkt 23.6.2019. 

Plassen kalles også Strykejernet og Strykejernsparken på grunn av formen.Oslos trangeste skolegård skal utvides. aftenposten.no, 2.3.2016. Besøkt 23.6.2019. 

Referanser

 Kilder 

 Protokoll og sakspapirer fra bydelsutvalgets møte (sak 46/11)

 Eksterne lenker 


Kategori:Plasser i Oslo
Kategori:Veier i bydel Grünerløkka
Kategori:Sofienberg
Kategori:Veier i Oslo oppkalt etter kvinner